Piricone

Piricone fut caddu 'e talentu
andende cun su mere a caddu in sedda:
si  ‘e busciaca intendiat movimentu
de manu, po nde ogare sa pipedda,

si dae nanti eniat ariedda
si oltaiat a palas a bentu
e istaiat frimmu in ausentu
finas a bider fumada niedda.

Idinde ruer moltu su lominu
e bucadas de pipa, che unu trenu
isfilaiat a trotu caninu.

E coizende fumu cun alenu
a palas suas, faghinde caminu
iscumpariat in mesu su fenu.

Su noe ‘e Fralzu 1977